TILAYƆRƆ 3
Gɛlɛyaw bɛ ɲɛnabɔ cogo di?
“Aw ka ɲɔgɔn kanu kosɛbɛ, k’a masɔrɔ kanuya bɛ jurumu caman caman datugu.”
Ni aw fila y’a daminɛ ka ɲɛnamaya kɛ ɲɔgɔn fɛ, gɛlɛya suguya caman bɛna aw sɔrɔ. Ka d’a kan, aw hakilinataw tɛ kelen ye, aw dusukunnataw tɛ kelen ye ani aw ka ɲɛnamaya ko kɛtaw tɛ kelen ye. Walima o gɛlɛyaw sababu bɛ se ka kɛ kow ye, minnu bɛ bɔ yɔrɔ wɛrɛw la ani ko balilenw bɛ se ka aw sɔrɔ.
Laala o tiɲɛ tɛna diya aw ye, nka Bibulu ladilikanw b’a to an ka gɛlɛyaw kunbɛn. (Matiyu 5:
1 A’YE KUMA GƐLƐYA KAN
BIBULU BƐ NIN DE FƆ: ‘Fɛn bɛɛ ni a waati . . . kuma ni a tuma.’ (Waajulikɛla 3:
Hali n’a y’a sɔrɔ k’i ma sɔn i furuɲɔgɔn ta ma, i dusu madalen to, wa kana ɲinɛ abada k’i ka kanuya n’i ka bonya jira i furuɲɔgon na. (Kolosekaw 4:6) A ɲini joona ka fura sɔrɔ gɛlɛyaw la ni o bɛ se ka kɛ ani fana i kana kumaɲɔgɔnya tigɛ aw ni ɲɔngɔn cɛ.
I BƐ SE KA MIN KƐ:
Waati bɛnnen ɲini walasa ka kuma gɛlɛyaw kan
Ni e de ka kan ka lamɛnni kɛ i jija i kana i furunɔgɔn ka kuma tigɛ. I fana ka kuma waati bɛna se
2 LAMƐNNI ANI FAMUYALI KƐ
BIBULU BƐ NIN DE FƆ: “Aw ka ɲɔgɔn kanu i n’a fɔ balimaw. Aw ka ɲɔgɔn dan ɲɔgɔn bonyali la.” (Romɛkaw 12:10) I ka lamɛnnikɛ cogo nafa ka bon kosɛbɛ. A ɲini ka i furuɲɔgɔn hakilinata faamu ‘hinɛ . . . ni majigin’ kɔnɔ. (1 Piɛrɛ 3:8; Yakuba 1:
I BƐ SE KA MIN KƐ:
Taa a fɛ ka lamɛnni kɛ ni hakilimaya ye, hali n’a y’a sɔrɔ i tulo bɛ min na o mandi i ye
A ɲini k’a faamu a b’a fɛ ka min fɔ a ka kumafɔta kɔnɔna na. I furuɲɔgɔn kɛcogoya ni a kumacogo jate minɛ
3 AN KA KOLATIGƐTAW WALEYA
BIBULU BƐ NIN DE FƆ: “Nafa bɛ baara sifa bɛɛ la, nka kuma gansan bɛ kɔli lase mɔgɔw ma.” (Ntalenw 14:23) Ka bɛnkan ɲuman sɔrɔ o dɔrɔn tɛ bɔli kɛ. Nka aw fila mana ko min latigɛ aw ka kan ka o waleya. O tɛ se ka kɛ fo aw ka baaraba ni cɛsiribaw kɛ, nka aw bɛn’a ye ko kunba bɛ o kɛli la. (Ntalenw 10:4) Ni aw bɛ baara kɛ ɲɔgɔn fɛ, aw bɛna “ tɔnɔ ɲuman sɔrɔ” aw ka baaraba kɛli la.
I BƐ SE KA MIN KƐ:
Aw bɛɛ kelenkelen k’a latigɛ aw bɛna min kɛ walasa ka aw ka gɛlɛyaw ɲɛnabɔ
Tuma kelen kelen na , aw ye ɲɛtaga minnu kɛ aw ye jateminɛ kɛ olu kan
bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn dyu_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn